алуминиеви продукти, както обяви президентът на Съединените щати на 1 март 2018 г. Тези мерки влязоха в сила на 23 март 2018 г. Те ще окажат допълнителен възпиращ ефект върху износа на алуминиеви продукти за Съединените щати. Предвид обхвата на мерките на Съединените щати те могат също така да доведат до значително отклоняване на търговските потоци и понижаване на цените на пазара на Съюза.
 (7)
 Въз основа на последните тенденции при вноса на алуминиеви продукти, настоящия свръхкапацитет, уязвимото състояние на промишлеността на Съюза в момента и потенциалното отклоняване на търговските потоци, предизвикано от мерките на Съединените щати по раздел 232, в близко бъдеще може да възникне заплаха от вреда за производителите от Съюза.
 (8)
 Поради това с оглед на интересите на Съюза се налага вносът на алуминиеви продукти да подлежи на предварително наблюдение от страна на Съюза с цел да се предостави по-подробна статистическа информация, позволяваща своевременен анализ на тенденциите при вноса от всички трети държави. За да бъде преодоляна уязвимостта на пазара на Съюза при внезапни промени на световните пазари на алуминий, са необходими своевременни прогнозни данни за търговските потоци. Това е особено важно в настоящата ситуация, белязана с несигурност поради потенциалното отклоняване на търговските потоци, което може да бъде предизвикано от мерките на Съединените щати по раздел 232.
 (9)
 Предвид развитието на пазара на определени алуминиеви продукти е целесъобразно в обхвата на тази система да бъдат включени продуктите, изброени в приложение I.
 (10)
 За целите на вътрешния пазар се изисква да бъдат уеднаквени формалностите, които трябва да бъдат изпълнени от вносителите в Съюза, независимо от мястото на митническото оформяне на стоките.
 (11)
 За да се улесни събирането на данни, допускането за свободно обращение на посочените в настоящия регламент продукти следва да подлежи на представянето на документ за наблюдение, отговарящ на уеднаквени критерии. Това изискване следва да започне да се прилага 15 календарни дни след влизането в сила на настоящия регламент, за да не възпрепятства допускането за свободно обращение на продукти, които вече са на път към Съюза, и да се даде достатъчно време на вносителите да поискат необходимите документи.
 (12)
 Съответният документ следва да бъде издаден от органите на държавите членки в определен срок въз основа на обикновено заявление от страна на вносителя, без обаче вносителят да придобива право на внос. Поради това валидността на документа следва да бъде само за времето, през което правилата за вноса остават непроменени.
 (13)
 Документите за наблюдение, издадени за целите на предварителното наблюдение от страна на Съюза, следва да бъдат валидни навсякъде в Съюза, независимо от това в коя държава членка са издадени.
 (14)
 Държавите членки и Комисията следва да осъществяват възможно най-пълен обмен на информацията, получена в рамките на предварителното наблюдение от страна на Съюза.
 (15)
 Макар издаването на документите за наблюдение да се извършва при еднакви условия на равнището на Съюза, то следва да бъде задължение на националните органи.
 (16)
 За да се намалят ненужните ограничения и да не се нарушава прекомерно дейността на дружествата, които се намират близо до границите, вносът на стоки, чието нетно тегло не надвишава 2